b'\n_START_ARTICLE_\nPokolj u Kolibama 16. travnja 1992.\n_START_PARAGRAPH_\nPokolj u Kolibama je bio ratni zlo\xc4\x8din kojeg su po\xc4\x8dinile jedinice JNA i srpske vojne snage nad Bo\xc5\xa1njacima i Hrvatima u Gornjim i Donjim Kolibama selima u op\xc4\x87ini Bosanski Brod 16. travnja 1992. godine. Tog dana su pripadnici JNA i bosanski Srbi ubili dvadeset i troje mje\xc5\xa1tana._NEWLINE_Vojska Republike Srpske, JNA i paravojne formacije iz Srbije izvr\xc5\xa1ili su tenkovsko pje\xc5\xa1adijski napad na ova dva sela. Toga dana je u svega nekoliko sati tada ubijeno dvadeset i troje mje\xc5\xa1tana, deset Hrvata ove mjesne zajednice i trinaest Bo\xc5\xa1njaka. Ubijeno je sedamnaest mje\xc5\xa1tana Koliba Gornjih i \xc5\xa1est mje\xc5\xa1tana Koliba Donjih u svojim ku\xc4\x87ama ili na dvori\xc5\xa1tima, najstarija \xc5\xbertva imala je 92 godine.- Za zlo\xc4\x8din jo\xc5\xa1 nitko nije odgovarao.\n_START_SECTION_\nSpomen obilje\xc5\xbeja\n_START_PARAGRAPH_\nU spomen na 37 poginulih Hrvata iz Koliba tokom rata 2010. godine mjesni organizacijski odbor, obitelji poginulih i nestalih branitelja i civilnih \xc5\xbertava rata na mjesnom groblju u Donjim Kolibama podigli su spomen kri\xc5\xbe. U Gornjim Kolibama se nalazi spomen turbet u kompleksu d\xc5\xbeamije.'